title: http://risaleoku.com/oku/oslemalar/745
article: Íبرنجى نكته|@
  Íإسمِ قدّوسڭ بر نكتهسنه دائردر.|@
  Ğ(بو قدّوس نكتهسى، اوتوزنجى سوزڭ ذيلنڭ ذيلى اولماسى مناسبدر.)|@
  ﴿بِسْمِ اللّٰهِ الرَّحْمٰنِ الرَّحِيمِ﴾
  ﴿وَالْاَرْضَ فَرَشْنَاهَا فَنِعْمَ الْمَاهِدُونَ﴾
  * آيتنڭ بر نكتهسى و بر إسمِ أعظم وياخود إسمِ أعظمڭ آلتى نورندن بر نورى اولان "قدّوس" إسمنڭ بر جلوهسى شعبانِ شريفڭ آخرنده، أسكيشهر حپسخانهسنده بڭا گوروندى. هم موجوديتِ إلٰهيهيى كمالِ ظهورله، هم وحدتِ ربّانيهيى كمالِ وضوحله گوستردى. شويله كه، گوردم:|@
  * بو كائنات و بو كُرهِٔ أرض، دائم ايشلر بر بيوك فابريقه و هر وقت طولار بوشالير بر خان، بر مسافرخانهدر. حالبوكه بويله ايشلك فابريقهلر، خانلر و مسافرخانهلر· مزخرفاتله، أنقاضلرله، سوپرونتيلرله چوق كيرلهنييورلر، بولاشيق اولويورلر و عفونتلى مادّهلر هر طرفنده تراكم ايدييورلر. أگر پك چوق دقّتله باقيلمازسه و تنظيف ايديلمزسه و سوپورولوب تميزلنمزسه ايچنده طورلماز، إنسان اونده بوغولور. حالبوكه بو فابريقهِٔ كائنات و مسافرخانهِٔ أرض او درجه پاك، تميز و نظيفدر و او قدر كيرسز و بولاشيقسزدر و عفونتسزدر كه، بر لزومسز شى و بر منفعتسز مادّه و تصادفى بر كير بولونماز. ظاهرى بولونسه ده، چابوق بر إستحاله ماكينهسنه آتيلير، تميزلهنير. ديمك بو فابريقهيه باقان ذات، چوق ايى باقييور. و بو فابريقهنڭ اويله تنظيفجى بر صاحبى وار كه، او قوجه فابريقهيى و او بيوك سرايى كوچك بر اوطه گبى سوپورتير، تميزلر، تنظيم و تنظيف ايدر. و او پك بيوك فابريقهنڭ بيوكلگى نسبتنده مزخرفاتى و أنقاضندن قالمه كيرلى مادّهلرى، سوپرونتيلرى بولونمييور. بلكه بيوكلگى نسبتنده، تميزلگنه و نظافتنه دقّت ايديلييور. بر إنسان، بر آيده ييقانمازسه و كوچك اوطهسنى سوپورمزسه چوق كيرلهنير، پيسلهنير. ديمك بو سراىِ عالمدهكى پاكلك، صافيلك، نورانيلك، تميزلك· متماديًا حكمتلى بر تنظيفدن، بر دقّتلى تطهيردن ايلرى گلييور.|@
  Íإسمِ قدّوسڭ بر نكتهسنه دائردر.|@
  Ğ(بو قدّوس نكتهسى، اوتوزنجى سوزڭ ذيلنڭ ذيلى اولماسى مناسبدر.)|@
  ﴿بِسْمِ اللّٰهِ الرَّحْمٰنِ الرَّحِيمِ﴾
  ﴿وَالْاَرْضَ فَرَشْنَاهَا فَنِعْمَ الْمَاهِدُونَ﴾
  * آيتنڭ بر نكتهسى و بر إسمِ أعظم وياخود إسمِ أعظمڭ آلتى نورندن بر نورى اولان "قدّوس" إسمنڭ بر جلوهسى شعبانِ شريفڭ آخرنده، أسكيشهر حپسخانهسنده بڭا گوروندى. هم موجوديتِ إلٰهيهيى كمالِ ظهورله، هم وحدتِ ربّانيهيى كمالِ وضوحله گوستردى. شويله كه، گوردم:|@
  * بو كائنات و بو كُرهِٔ أرض، دائم ايشلر بر بيوك فابريقه و هر وقت طولار بوشالير بر خان، بر مسافرخانهدر. حالبوكه بويله ايشلك فابريقهلر، خانلر و مسافرخانهلر· مزخرفاتله، أنقاضلرله، سوپرونتيلرله چوق كيرلهنييورلر، بولاشيق اولويورلر و عفونتلى مادّهلر هر طرفنده تراكم ايدييورلر. أگر پك چوق دقّتله باقيلمازسه و تنظيف ايديلمزسه و سوپورولوب تميزلنمزسه ايچنده طورلماز، إنسان اونده بوغولور. حالبوكه بو فابريقهِٔ كائنات و مسافرخانهِٔ أرض او درجه پاك، تميز و نظيفدر و او قدر كيرسز و بولاشيقسزدر و عفونتسزدر كه، بر لزومسز شى و بر منفعتسز مادّه و تصادفى بر كير بولونماز. ظاهرى بولونسه ده، چابوق بر إستحاله ماكينهسنه آتيلير، تميزلهنير. ديمك بو فابريقهيه باقان ذات، چوق ايى باقييور. و بو فابريقهنڭ اويله تنظيفجى بر صاحبى وار كه، او قوجه فابريقهيى و او بيوك سرايى كوچك بر اوطه گبى سوپورتير، تميزلر، تنظيم و تنظيف ايدر. و او پك بيوك فابريقهنڭ بيوكلگى نسبتنده مزخرفاتى و أنقاضندن قالمه كيرلى مادّهلرى، سوپرونتيلرى بولونمييور. بلكه بيوكلگى نسبتنده، تميزلگنه و نظافتنه دقّت ايديلييور. بر إنسان، بر آيده ييقانمازسه و كوچك اوطهسنى سوپورمزسه چوق كيرلهنير، پيسلهنير. ديمك بو سراىِ عالمدهكى پاكلك، صافيلك، نورانيلك، تميزلك· متماديًا حكمتلى بر تنظيفدن، بر دقّتلى تطهيردن ايلرى گلييور.|@